શ્રીનગર- પાકિસ્તાને ફરી એક વખત સરહદ પર યુદ્ધવિરામનું ઉલ્લંઘન કર્યું છે. પાકિસ્તાન તરફથી ઉત્તર કશ્મીરના બાંદીપોરા જિલ્લાના ગુરેઝ સેક્ટરમાં ફાયરિંગ કરવામાં આવ્યું હતું. પાકિસ્તાન તરફથી કરવામાં આવેલી આ ‘નાપાક’ હરકતમાં ભારતીય સેનાના એક મેજર સહિત ચાર જવાન શહીદ થયા છે. સાથે જ અથડામણમાં ભારતીય સૈન્યએ ચાર આતંકવાદીઓને પણ ઠાર માર્યા છે. મળતી માહિતી મુજબ ગત રાતથી ઘણા આતંકવાદીઓ ભારતીય સરહદમાં ઘુસણખોરી કરવાનો પ્રયાસ કરી રહ્યાં હતાં. ત્યારબાદ ભારતીય સૈનિકોએ સર્ચ આપરેશન હાથ ધર્યું હતું. એ સમયે સૈનિકો અને આતંકીઓ વચ્ચે એન્કાઉન્ટર શરુ થયું હતું. જેમાં આતંકીઓએ ભારતીય સૈનિકો ઉપર અંધાધૂંધ ફાયરિંગ કર્યું હતું. બાદમાં ભારતીય સૈનિકોએ પણ જવાબી કાર્યવાહી કરી હતી.